Jelaskan Sejarah Kehidupan dari Takamachi Nanoha dalam bahasa melayu

Nanoha dalam Musim Pertama dan Nanoha First Movie

Sebagai permulaan cerita, Nanoha ialah seorang budak perempuan yang comel yang berada di Gred Tiga di sebuah Sekolah Rendah. Nanoha bersahabat dengan Alisa Bannings dan Suzuka Tsukimura yang merupakan anak jutawan. Nanoha gemar membantu orang tuanya, Takamachi Shiro dan ibunya, Takamachi Momoko  dalam perniagaan di Kedai Kek Midoriya. Nanoha juga mempunyai hubungan baik dengan kakak dan abangnya, Takamachi Miyuki dan Takamachi Kyouka. Kyouka sukakan kakak Suzuka, iaitu Shinobu Tsukimura. Nanoha pergi ke sekolah dengan menaiki bas awam. Hubungan Nanoha dengan ahli keluarganya sangat baik.

Pada suatu malam, Nanoha dikurniakan mimpi yang pelik, iaitu seekor feret meminta tolong kepada Nanoha. Nanoha tersedar daripada mimpi dan agak tidak menghiraukan mimpinya. Ketika Nanoha  pulang dari sekolah bersama-sama rakannya, Nanoha menemui Yuno Scrya yang mengalami luka parah dalam bentuk feret. Nanoha membawa feret tersebut pergi berjumpa dengan doktor haiwan yang terdekat untuk rawatan. Nanoha tinggalkan feret tersebut di hospital itu dan pulang ke rumahnya. Pada malam hari, Nanoha diseru lagi dan mendapat visi mengenai feret tersebut. Nanoha berlari ke hospital dan terkejut melihat seekor rasaksa lumpur menyerang feret itu. Nanoha melihat feret itu yang bernama Yuno. Yuno berkomunikasi dengan Nanoha melalui telepati, dan mengatakan tujuannya datang ke dimensi Bumi. Semuanya berkaitan dengan Lost Logia yang dikenali sebagai Jewel Seed.  Jewel Seed merupakan artifak kuno yang bertaburan di serata-rata dimensi Bumi, dan Jewel Seed ialah benih yang mudah terangsang dan mudah diaktifkan serta boleh membawa bahaya kepada penduduk setempat.

Di leher Yuno, terdapat sebutir permata bulat yang berwarna merah darah. Permata itu dikenali sebagai Raging Heart. Nanoha mendengar arahan daripada Yuno untuk membaca mentera. Apabila mantera dibaca, sistem Raging Heart telah diaktifkan dengan mengangkat Nanoha menjadi Master-nya. Nanoha yang terkejut selepas mengalami Transformation kepada form Barrier Jacket, segera memandang ke hadapan dan cuba menyerang rasaksa lumpur tersebut. Akhirnya rasaksa lumpur tersebut berjaya ditewaskan, dan Jewel Seed berjaya di perolehi dan di simpan dalam Raging Heart. Sejak daripada itu, apabila setiap Jewel Seed yang di aktifkan, Nanoha akan mengumpulnya, dan menyimpannya dalam Raging Heart.

Suatu hari, semasa Nanoha sedang mengumpulkan Jewel Seed, tiba-tiba, dia dikejutkan dengan serangan seorang Mage yang berasal dari dimensi lain. Serangannya amat kasar dan menakutkan. Walaubagaimanapun, Nanoha cuba berkomunikasi dengannya. Nanoha juga memerhatikan Mage tersebut yang mempunyai mata yang sangat menawan, dan rambutnya sangat panjang. Tetapi, Nanoha merasakan Mage tersebut seperti berada dalam kesedihan. Nanoha cuba bersahabat dengan Mage tersebut, tetapi seekor Familiar yang berbetuk serigala bernama Arf Testarossa melarang Master daripada bersahabat dengan Nanoha. Nanoha cuba menyelami kehidupan gadis tersebut. Nanoha juga cuba memperkuatkan kuasa Mana-nya agar dia dapat berdiri setanding dengan Mage tersebut yang bernama Fate Testarossa.

Perlawanan demi perlawanan berlaku di mana Nanoha handal dalam penembakan jarak jauh dan Fate pula handal dalam menguasai lawan dalam kepantasan. Senjata Fate, iaitu jenis Intelligent Device yang bernama Bardiche ialah sejenis senjata yang ganas dan kasar. Dalam perlawanan mereka, Fate seorang yang pendiam. Namun, sikap Nanoha yang mengambil berat menyebabkan Fate akhirnya membuka mulut. Fate melakukan semua itu, demi Ibunya, Precia Testarossa. Sehinggalah suatu hari, pertarungan yang kuat berlaku, menyebabkan pihak Jabatan Angkasa Bureau melalui Chrono Harlaown terpaksa menghentikan pertarungan mereka berdua, dan Fate ditangkap dan dikurung dalam sel tahanan.

Maklumat yang diperolehi melalui Fate membolehkan pihak Jabatan Angkasa Bureau menyerbu Garden Of Time untuk memberkas Precia Testarossa. Nanoha, Arf dan Yuuno turut membantu dengan bertarung dengan askar robot milik Precia. Fate juga akhirnya membantu Nanoha dengan menewaskan robot ibunya. Kematian Precia Testarossa dan penahanan Fate menamatkan siri musim pertama ini. Fate akhirnya memperolehi kehidupan yang bahagia di sisi keluarga angkat-nya, Lindy Harlaown dan Chrono Harlaown. Nanoha pula kembali ke sekolah bersama-sama rakan baiknya.